jkorsvik/nowiki_second_scrape_merged huggingface dataset:
Duatlon

Duatlon  er en multisport, som kombinerer en løpsetappe, fulgt av en sykkeletappe for så å avslutte med en ny løpsetappe. Løpene kan være av både typen gateløp og terrengløp.
Duatlon har mye til felles med triatlon, og organiseres også av International Triathlon Union, det internasjonale triatlonforbundet. Forskjellen er da den manglende svømmeetappen. En annen variant av triatlon er aquathlon, som kombinerer løping og svømming.


== Vinterduatlon ==
Duatlon har en egen vintervariant, kalt vinterduatlon som kombinerer løp – langrenn – løp i en tredelt konkurranse.


== Skiatlon ==

Begrepet duatlon er også brukt for langrennsvarianten fellesstart med stilskifte, kalt skiatlon. Det er en duatlonøvelse der utøverne først går en del i klassisk langrenn etter fellesstart, og bytter ski til fristil (skøyteteknikk) før den andre delen.
Duatlon må ikke forveksles med biathlon, som er den engelske betegnelsen på skiskyting.


== Referanser ==


== Eksterne lenker ==
International Triathlon Union
Norges Triatlonforbund
Per Karang

Per Karang (født 6. desember 1955 i Oslo) er en norsk pianist, cimbalomspiller og etnomusikolog. Hans spesialområde er ungarsk sigøynermusikk.
I 1982 dannet han orkesteret Oslo Tangoforening sammen med Nils Økland, og etablerte senere sigøynermusikkmiljøet på Krølle Kro. Per Karang er også en av aktørene i orkesteret Sturm und Drang sammen med Ragnar Heyerdahl, Eilif Moe, Svein Haugen og Magne Henriksen. Han er medlem av orkestrene Primas, Gypsy Stars of Grünerløkka og Café Zigan, og samarbeidet i mange år med Roar Engelberg. 
Karang er akkompagnatør for Victoria Perskaya. 1989 - 2011 organist i Iladalen kirke. I denne forbindelse har han levert flere egne komposisjoner, blant annet en kantate til kirkens 50-årsjubileum 1991.
Per Karang ble i 2006 tildelt Oslo bys kulturstipend, og innehar fra 2010 statens garantiinntekt for kunstnere.


== Diskografi ==
1972 Fløtt deg EEC, med  Lars Klevstrand
1978 Mot strømmen, med Visegruppa Balder
1983 Hommage à Django med Oslo Tangoforening
1985 Bel ami, Oslo Tangoforening
1987 Årsrapport, Oslo Tangoforening
1990 Kjærligheten er ugrei, med Einmal kommt die Liebe
1991 Kari går til filmen, Kari Svendsen
1992 Stjernenes sang, Bent Erlandsen, Igor Rybak m.fl.
1993 Café Europa, gruppen Primas
1994 Fra Øst-Europas bakgater til Paris' Boulevard, Sturm und Drang.
1994 A Gypsy Rhapsody, Sturm und Drang.
1996 Wien, Wien nur du allein med Kristin Theisen, Arild Eriksen, Bjørn Lie Hansen m.fl.
1997 Nordisk rapsodi, Sturm und Drang.
1998 Famous Gypsy Tunes, Sturm und Drang.
2003 Klezmer, Sturm und Drang.
2004 Sound and Smoke, m. Morten Gunnar Larsen m.fl.
2014 TangOdessa, Sturm und Drang


== Referanser ==
«Love Stamp»

«Love Stamp» er et frimerke utgitt av United States Postal Service, designet av Robert Indiana.
Dette er kanskje et av de mest kjente eksemplene på popkunst. Ordet «Love» i en firkant med en veltet «o». Bildet var et julekort for Museum of Modern Art i 1964, og ble deretter brukt som et 8 cent frimerke av United States Postal Service i 1973. Siden har de fulgt opp med flere frimerker i det som er blitt kjent som serien med «love stamps». Skulpturere over samme tema er å finne på Sixth Avenue i New York, Indianapolis Museum of Art, Scottsdale's Civic Center og i LOVE Park in Philadelphia.
Indiana registrerte aldri copyright for dette verket, og i ettertid har det vært vanskelig å stoppe uautorisert kommersiell bruk. Dette har gjort at bildet har blitt gjengitt i et utall former, inkludert skulpturer, postere og pyntegjenstander. Ordet Love er oversatt til andre språk slik som hebraisk, kinesisk og spansk. Omslaget på Erich Segal sin novelle Love Story viser også en kraftig påvirkning fra arbeidet, som igjen ble parodiert på Rage Against the Machines omslag for albumet Renegades.  Artisten Mathew Jones lagde også en Aids-protest, «Dead», over det samme temaet.
Cachoeira do Sul

Cachoeira do Sul er hovedstad og en kommune i delstaten Rio Grande do Sul i sørregionen av Brasil. Med sine 89 669 innbyggere (2005) er det en av de største byene i den sørlige delen av landet. Den ble imidlertid offisielt etablert først i 1820.


== Galleri ==

		
		
		
		
		
		
		
		
		
		
		


== Referanser ==


== Eksterne lenker ==
Offisielt nettsted 
(en) Cachoeira do Sul – kategori av bilder, video eller lyd på Commons 
http://www.ocorreio.com.br
http://wikimapia.org/#y=-30030015&x=-52909985&z=13&l=9&m=a
http://www.jornaldopovo.com.br/default.php?arquivo=_materia.php&intIdEdicao=1302&intIdConteudo=78280
http://pt.wiktionary.org/wiki/cachoeirense
http://www.ibge.gov.br/home/presidencia/noticias/31072003mapasoloshtml.shtm
http://maps.google.com/maps/ms?ie=UTF8&hl=en&msa=2&ll=-30.021841,-52.893333&spn=0.071937,0.154495&z=12&om=0
http://www.jornaldopovo.com.br
http://www.radiofandango.com.br
Substitutt (økonomi)

Goder er substitutter når en økning i prisen til det ene leder til økt etterspørsel av det andre. Andre språklige betydninger av ordet substitutt kan være stedfortreder eller erstatning. Denne definisjonen sammenfaller med den økonomiske definisjonen.


== Markedsmekanismer ==
For normale goder betyr økt pris på et substitutt at betalingsviljen øker. Derfor skifter etterspørselskurven mot høyre og markedsprisen øker og produsentene ønsker å tilby mer. Markedet vil da tilpasse seg slik at det etterspørres mer og tilbys mer til en høyere pris.
Dersom prisen på et substitutt minker, vil betalingsviljen minke, etterspørselskurven skifte mot venstre og markedet vil tilpasse seg slik at det etterspørres mindre og tilbys mindre til en lavere pris.


== Markedsmakt ==
Tilgangen på substitutter som kan fylle tilnærmet samme funksjon som et gode er viktig for markedsmakten både til produsentene og konsumentene. Dersom det ikke eksisterer noen substitutter som enkelt kan utfylle samme funksjon som en industris vare, vil produsentene ha en betydelig (eller signifikant) markedsmakt. Dersom det i tillegg eksisterer få eller kun én produsent snakker vi om oligopoler eller monopoler. Slik markedsmakt skaper inngangsbarrierer og hindrer dermed konkurranse.


== Litteratur ==
Microeconomics. Robert Pindyck og Daniel Rubinfeld. 6. utg. ISBN 0-13-191207-0


== Se også ==
Tilbud og etterspørsel
Monopol
Økonomisk teori
Anne av York

Anne av York (født 2. november 1475, død 23. november 1511) var kong Edvard IV av England og Elizabeth Woodvilles syvende barn og hans femte datter.
Anne ble født i palasset i Westminster. Hun var en yngre søster av Elizabeth, Mary, Cecily, Edvard V, Margaret Plantagenet (prinsesse av York) og Richard av Shrewsbury, 1. hertug av York. Hun var også en eldre søster av George Plantagenet, hertug av Bedford, Catherine og Bridget.
Den 18. juli 1479 signerte Edvard IV en avtale med Maximilian I av det tysk-romerske rike. I henhold til avtalen var det meningen at Anne skulle bli giftet bort til dennes eldste sønn, Filip. Avtalen hadde også betingelsen at Maximilian ikke skulle inngå andre kontrakter i de neste tre årene. Maximilian var den eldste sønnen til Fredrik III og hadde en god mulighet for å bli den neste tysk-romerske keiseren. Maximilian var derfor en viktig alliert å binde til seg med ekteskap, men ekteskapsavtalen ble tilbakevist da Edvard døde i 1483 og den ble aldri siden etterfulgt. Filip ble isteden gift med Johanna av Castilla, og ble dermed konge av Spania.
Anne ble således gift med Thomas Howard, 2. jarl av Surrey, den 4. februar 1494. Han var på denne tiden den eldste sønnen og arvingen til Thomas Howard, 2. hertug av Norfolk, med dennes hustru Elizabeth Tilney.
Deres eneste kjente sønn var Thomas Howard (ca. 1496–1508). Det er også hentydninger om to andre sønner, Henry og William, som begge døde i spebarnsalderen, og i tillegg også minst et dødfødt barn. Anne synes å ha vært svakelig og døde kort tid etter den 22. november 1511 og ble gravlagt først ved klosteret Thetford Priory, men etter reformasjonen, sammen med andre medlemmer av Howard-familien, ble hun flyttet til sideskipet i kirken i Framlingham.
Thomas var barnløs enkemann ved hennes død. Han giftet seg senere på nytt med Elizabeth Stafford, datter av Edward Stafford, 3. hertug av Buckingham og Alianore Percy. Da var Thomas Howard en av de mektigste menn i England.


== Referanser ==


== Eksterne lenker ==
Remarks on the Privy Purse Expenses and Memoirs of the Siblings of Elizabeth of York  (engelsk)
Referanseintegritet

Referanseintegritet er en egenskap av data som sier at alle referanser er gyldige. I forbindelse med relasjonsdatabaser kreves det at dersom en verdi av en attributt (kolonne) av en relasjon (tabell) refererer til en verdi av en annet attributt (enten i samme eller en annen relasjon), så må også den refererte verdien eksistere.For at referanseintegritet skal holde i en relasjonsdatabase kan hver kolonne i en tabell det er erklært en fremmednøkkel bare inneholde nullverdier eller verdier fra en foreldretabell sin primærnøkkel eller en kandidatnøkkel. Når en fremmednøkkelverdi brukes med den andre ord referere til en gyldig, eksisterende primærnøkkel i en foreldretabell. Dersom man for eksempel sletter en oppføring som inneholder en verdi som er referert til av en fremmednøkkel i en annen tabell vil dette bryte referanseintegriteten. Noen databasehåndteringssystemer for relasjonsdatabaser (RDBMS) kan håndheve referanseintegritet, vanligvis enten ved å også slette sekundærnøkkel-rader for å opprettholde integritet, eller ved å returnere en feilmelding og ikke utføre slettingen. Hvilken metode som brukes kan bestemmes av en referanseintegritetsbegrensning definert i en dataordbok.
Adjektivet "referanse" beskriver handlingen som en fremmednøkkel utfører ved å henvise til en lenket kolonne i en annen tabell. Enkelt sagt garanterer referanseintegritet at målet som det refereres til vil bli funnet. Mangel på referanseintegritet i en database kan føre til at relasjonsdatabaser returnerer ufullstendige data, vanligvis uten indikasjon på feil.


== Se også ==
Entitetsintegritet
Surrogatnøkkel
Endringstreg dimensjon


== Referanser ==
Asymmetrisk informasjon

Asymmetrisk informasjon eller informasjonsasymmetri er i økonomisk teori og kontraktteori en situasjon der informasjonsfordelingen mellom kjøper og selger er skjev. Vanligvis sitter selger med mer informasjon om varen enn kjøper. Det studeres normalt i sammenheng med prinsipal-agent-problemer.


== Bruktmarkeder ==
Særlig ved salg av brukte produkter sitter selgeren med mye mer informasjon enn kunden om gjenstandens tilstand. Vi tenker oss at det finnes to typer av den samme gjenstanden i bruktmarkedet. God kvalitet som kan selges til en høy pris og dårlig kvalitet som må selges til en lav pris.
Ettersom kjøperen ikke kan vite om en tilfeldig gjenstand er av god eller dårlig kvalitet, vil kjøperen automatisk anta at gjenstanden er av dårlig kvalitet, fordi kjøperen ikke kan vite hvorfor selgeren ønsker å selge en brukt gjenstand av god kvalitet. Derfor er kjøperen vanligvis kun tilbøyelig til å kjøpe til lav pris i bruktmarkedet, med mindre selgeren kan overbevise om at gjenstanden er av god kvalitet.


== Markedsformer ==
Når vi snakker om markedsformer med få aktører (oligopoler) eller monopoler er det vanskelig for konsumentene å vite noe om produsentens kostnadstruktur eller grensekostnader. Det er derfor vanskelig for konsumentene å vite om de betaler en god eller dårlig pris for varen.
Den samme asymmetriske informasjonen fører til at eventuelle konkurrenter kan vegre seg fra å gå inn i markedet, fordi de vanskelig kan vite hvor vidt de kan produsere den samme varen til en lavere kostnad enn monopolisten eller oligopolistene. Asymmetrisk informasjon skaper dermed inngangsbarrierer.


== Se også ==
monopol, oligopol
bruktmarked
økonomisk teori
Dong Zhongshu

Dong Zhongshu (kinesisk: 董仲舒, pinyin: Dŏng Zhòngshū, født 179 f.Kr. i Kina, død 104 f.Kr.) var en kinesisk filosof. Han var en eksponent for den konfucianske Nytekstskolen. 
Dong hadde tro på at mennesket kunne endre sitt liv ved å følge den såkalte «himmelens vei», og var sterkt influert av Yin og Yang-ideen.


== Referanser ==


== Litteratur ==
C. Zhang, The Role of History in the Philosophy of Dong Zhongshu, Chinese Studies Philosophy, Bd. 12, S. 87 – 103, 1980/81.
Isidor Markus Emanuel

Isidor Markus Emanuel (født 7. oktober 1905 i Merzalben, død 30. november 1991 i Maria Rosenberg) var katolsk biskop av Speyer fra 1953 til 1968.


== Liv og virke ==
Emanuel gikk på gymnaset i Speyer og tok Abitur i 1928. Han studerte deretter ved det pavelige universitetet Gregoriana, og ble presteviet i Roma 26. oktober 1930. Samme år tok han doktorgraden i teologi.
Fra august 1931 virket han i halvannet år som kapellan i Dudenhofen, og 1. mai 1933 ble han domkapellan i Speyer. Han ble i august samme år utnevnt til subregens ved presteseminaret i Maria Rosenberg, og 16. juli 1939 ble han sogneprest i Hohenecken. Fra 1. mars 1941 var han rektor for valfarten og leder for eksersisverket i Maria Rosenberg i bispedømmet Speyer.
28. juni 1950 ble Emanuel utnevnt til domkapitular. 
Pave Pius XII utnevnte ham så 22. september 1952 til biskop av Speyer. Han ble bispeviet 1. februar 1953 i katedralen i Speyer. På grunn av dårlig helse trådte han tilbake 10. februar 1968. Han ble kort etter utnevnt til titulærerkebiskop av Mazaranae.
Sine siste år tilbragte han på Maria Rosenberg. Han ble 6. desember 1991 bisatt i rekken av bispegraver foran kongekoret i Speyer-katedralen.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Alessandro Mattei (1744-1820) *1743
Kardinal Pietro Francesco Galleffi (1770-1837) *1819
Kardinal Giacomo Filippo Fransoni (1775-1846) *1822
Kardinal Antonio Saverio De Luca (1805-1883 ) *1845
Erkebiskop Gregor (Leonhard Andreas) von Scherr, O.S.B. (1804-1877) *1856
Erkebiskop Friedrich Josef von Schreiber (1819-1890) *1875
Erkebiskop Franz Joseph von Stein (1832-1909 ) *1879
Erkebiskop Joseph von Schork (1829-1905) *1891
Biskop Ferdinand von Schlör (1837-1924) *1898
Erkebiskop Johann Jakob von Hauck (1861-1943) *1912
Biskop Ludwig Sebastian (1862-1943) *1917
Kardinal Joseph Wendel (1901-1950) *1941
Biskop Isidor Markus Emanuel (1905-1991) *1953


== Publikasjoner ==
Rettet den Sonntag!, Johannes-Verlag, Leutesdorf a. Rh. 1954
Psalter meiner frühen Jahre, Pilger-Verlag, Speyer 1962 (2. oppl. 1967, 3. oppl. 1983)
Sieben Jahre im roten Talar, Pilger-Verlag, Speyer 1970
Meine Bischofsjahre, Pilger-Verlag, Speyer 1974
Aus meinem Dienst am Wort Gottes, prekensamling, Pilger-Verlag, Speyer 1984, ISBN 3-87637-024-8


== Referanser ==


== Eksterne lenker ==
(de) Verk av og om Isidor Markus Emanuel i katalogen til det tyske nasjonalbiblioteket
Kazimierz Nycz

Kazimierz Nycz (født 1. februar 1950 i Stara Wieś) er katolsk erkebiskop av Warszawa.
Nycz ble presteviet 20. mai 1973, og tok doktorgraden i teologi ved Det katolske universitetet i Lublin. Han arbeidet først i administrasjonen i erkebispedømmet Kraków, og ble i 1981 tilknyttet sjelesorgen i Skawina. I 1987 ble han så utnevnt til subregens ved presteseminaret i Kraków. 14. mai 1988 utnevnte pave Johannes Paul II ham til titulærbiskop av Villa Regis og hjelpebiskop i Kraków. Han ble bispeviet av kardinal Franciszek Macharski 4. juni samme år. Den polske bispekonferansen valgte ham 26. november 1999 til president for kommisjonen for katolsk utdannelse. 9. juni 2004 utnevnte Johannes Paul II ham så til biskop av Koszalin-Kołobrzeg. I desember 2004 ble han medlem av den polske bispekonferansens råd.
Pave Benedikt XVI utnevnte 3. mars 2007 Kazimierz Nycz til erkebiskop av Warszawa, etter at Stanisław Wielgus hadde blitt nødt til å gå av etter bare en dag som erkebiskop på grunn av sin fortid som informant for kommunistregimet. Nycz ble innsatt som erkebiskop 1. april samme år i Warszawas Johanneskatedral.
Ettersom erkebiskopen av Warszawa vanligvis er kardinal er det forventet at paven til utnevne Nycz til kardinal ved et fremtidig konsistorium.


== Referanser ==


== Eksterne lenker ==
Biografi på The Cardinals of the Holy Roman Church
All Good Things (Come to an End)

All Good Things (Come to an End) er ei poplåt av Nelly Furtado, Timbaland, Nate "Danja" Hills og Chris Martin. Låta er fra Nelly Furtados tredje album Loose (2006).


== Versjoner ==
Albumversjonen (5:11)
Radio Edit (4:25)
UK Radio Edit (3:47)
Homogent gode

Et homogent gode oppstår når konsumentene er likegyldige til hva de skal velge mellom to bedrifters produkter eller goder.  Et velbrukt eksempel på homogene goder er 10 liters plastbøtter med samme farge. Dersom disse har samme pris vil konsumentene normalt være likegyldige til hvilken bedrifts plastspann de velger.


== Kvantitetskonkurranse ==
Bedrifter som konkurrerer i industrier med homogene produkter er tilbøyelig til å velge produksjonsmengde som strategisk variabel. Bertrand modellen og Stackelberg modellen er eksempler på teorier som forutsetter homogene goder.


=== Antakelser ===
En konkurranseutsatt bedrift som selger et homogent gode vil miste hele markedsandelen dersom den setter en pris som er høyere enn markedsprisen.


=== Strategier ===


==== Hotellings lov ====
Hotellings lov er en observasjon innen økonomi som sier at i mange markeder er det rasjonelt for produsenter å lage deres produkter så like som mulig. Hotellings lov refereres også til som prinsippet om minimal differensiering (eller minimaldifferensieringsprinsippet). Observasjonen ble fremstilt av Harold Hotelling (1895–1973) i en artikkel Stability in Competition i Economic Journal i 1929.


==== Tit-for-tat ====
Tit-for-tat er en spillteori hvor man setter en verdi for den strategiske variabelen som gir et godt utfall for begge i et fangens dilemmaspill og ser om konkurrenten følger etter. Denne strategien er høyst effektiv  særlig dersom bedriftene kan endre avgjørelsen et uendelig antall ganger.
Ulempen med tit-for-tat er at i et oligopol må man senke tilbudt mengde i forhold til likevektspunktet i en Bertrand modell for å initiere en tit-for-tat strategi. Dersom konkurrenten ikke skjønner at bedriften spiller tit-for-tat vil den øke sin produksjon og kapre markedsandeler før bedriften igjen kan endre sin produksjon. Bedriftene vil da havne i en Stackelberg modell hvor konkurrenten allerede har satt en høyere produksjon enn Bertrandlikevekten. Det vil føre til en permanent lavere markedsandel med en lavere profitt for begge bedriftene. En rasjonell spiller vil derfor ikke spille tit-for-tat dersom han tror at motspilleren ikke skjønner at det er tit-for-tat som spilles eller hvis det mistenkes at motspilleren spiller irrasjonelt.


== Differensierte produkter ==
Produkter som ikke er homogene er differensierte. Et eksempel kan være joggebukser versus jeans. At to produkter er forskjellige gjør de ikke nødvendigvis til differensierte produkter. Eksemplet blå versus røde plastbøtter av samme form og volum er et eksempel. De fleste forbrukere ville ikke anstrenge seg for å få fatt i en blå plastbøtte dersom en rød var mer tilgjengelig eller betale en høyere pris for den ene. Man kan heller ikke vite om flere mennesker foretrekker rødt fremfor blått.
Røde og blå 10 liters plastspann er derfor homogene produkter på tross av at de har forskjellig farge.


== Se også ==
Differensiering, monopolistisk konkurranse
Monopol, Oligopol
Økonomisk teori
Umbrella (sang)

«Umbrella» (norsk oversettelse: paraply) er en sang innspilt av den barbadiske sangeren Rihanna, med et rapvers av Jay-Z. Sangen ble skrevet av The-Dream, Tricky Stewart, Kuk Harrell og Jay-Z, og ble produsert av Stewart og Harrel. Sangen ble skrevet for Rihannas tredje studioalbum Good Girl Gone Bad (2007). Ut ifra dette albumet kom hele åtte singler, hvorav hver eneste av dem kom fra 1. til 20.-plass på Billboard-listen. Sangen ble opprinnelig skrevet for plateartisten Britney Spears i tankene, men plateselskapet hennes avviste den. «Umbrella» er en pop og R&B-sang, og lyrisk refererer teksten til et romantisk og platonisk forhold og styrken i forholdet. Den er også oppført på Rolling Stonesliste The 500 Greatest Songs of All Time.«Umbrella» ble hyllet av musikkritikere, hvorav mange satte pris på «ella, ella» i refrenget, samt overbevisende vokaler som Rihanna leverte i refrenget. Entertainment Weekly rangerte sangen som nummer én blant de ti beste singlene i 2007, mens Rolling Stone og Time rangerte sangen som nummer tre blant de 100 beste sanger i 2007. Rihanna har innkassert flere priser og nominasjoner som følge av sangen. I 2007 vant sangen to priser under MTV Video Music Awards, og ble nominert til fire. Under Grammy Awards i 2008 fikk «Umbrella» en Grammy for Best Rap / Sung Collaboration i tillegg til å motta nominasjoner for Record of the Year og Song of the Year.
Sangen var den første singelen i albumet Good Girl Gone Bad, og ble gitt ut over hele verden 29. mars 2007 med Def Jam Recordings. «Umbrella» ble en kommersiell suksess, den toppet listene i Australia, Canada, Tyskland, Irland, Sverige, Sveits, Norge, Storbritannia, USA og flere land. I Storbritannia fikk sangen mye oppmerksomhet da landet opplevde en kraftig flom og store mengder regn samtidig med at sangen ble gitt ut. Sangen er en av de mest spilte låtene på radio i 2000-årene. Den var nummer én på UK Singles Chart i ti sammenhengende uker, noe som gjorde singelen til den mest langvarige førsteplass-singelen siden 1994 (Wet Wet Wets single «Love Is All Around» hadde da holdt plassen i 15 uker). Singelen var en av de beste digitale debuter i USA og holdt seg på toppen av den amerikanske Billboard Hot 100 i syv sammenhengende uker.
Singelens musikkvideo ble regissert av Chris Applebaum. Musikkvideoen viser blant annet Rihanna naken med kroppen dekket i sølvmaling og Rihanna som danser med en paraply. For videoen ble Rihanna tildelt Video of the Year-prisen i 2007 på MTV Video Music Awards og Most Watched Video på MuchMusic.com på Much Music Video Awards. «Umbrella» har blitt covret av flere kjente artister fra en rekke musikalske sjangere, blant andre Taylor Swift, Atle Pettersen, Manic Street Preachers, All Time Low, McFly, OneRepublic, Mike Shinoda fra Linkin Park, Vanilla Sky og The Baseballs. Rihanna fremførte sangen under MTV Movie Awards i 2007, BRIT Awards i 2008 og var den avsluttende sangen av turneene Good Girl Gone Bad Tour (2008), Last Girl on Earth Tour (2010) og Loud Tour (2011). Den var også på setlisten til Rihanna under hennes Diamonds World Tour (2013).


== Priser ==


== Listeplasseringer ==